घाटकोटरा- यह झाँसी जिले का एक गाँव है। यहाँ बाहुबीर बजरंग का भव्य मंदिर है। मंदिर में श्री हनुमान जी की 5 फुट ऊँची भव्य मूर्ति है। कहा जाता है कि इस मूर्ति का एक हाथ मस्तक से चिपका हुआ था, किंतु सन् 1953 ई. के लगभग वह अपने आप अलग हो गया और अब तक उसी अवस्था में है। इस चमत्कार के घटित होने पर प्रतिवर्ष चैत्र शुक्ला पूर्णिमा (हनुमान जयन्ती) को वहाँ बड़े समारोह के साथ उत्सव मनाया जाने लगा और बड़ी संख्या में भक्त लोग यहाँ आते हैं।